gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl ca gl gl fr gl gl sv en sv fr de de gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - "Se sodes galegos partímosvos a cara, dicide que sodes españois"
Xoves, quinta feira, 06 de outubro de 2022
Integrados no módulo de menores de Alcalá Meco, os mozos detidos en decembro en Portosín sofren todo tipo de vexacións. A dirección do cárcere aínda non atendeu as reclamacións do avogado dos rapaces.
Redacción - 09:00 24/01/2008
Tags: Alcalá Meco Ceivar presos
Roubo de obxectos persoais, insultos, ameazas e golpes son parte da vida diaria na cadea de Xosé Manuel Sánchez e Santiago Vigo, os dous independentistas ingresados no cárcere o pasado mes de setembro. Así o denuncian desde o colectivo Ceivar, denunciando o acoso e agresión que sofren os rapaces, os únicos do módulo de menores presos por delito con vinculación política. A situación é especialmente tensa fronte ao resto de presos, con agresións producidas pola súa condición de independentistas e baixo frases como a que titula esta información. O colectivo Ceivar tamén se queixa do propio trato que lle outorgan funcionarios e dirección do centro penitenciario. "Retéñenlles o correo, non lles permiten facer chamadas, atrásanlles a autorización de visitas e mesmo lles prohibiron o único momento de respiro que tiñan no día, que era a saída a un recinto polideportivo", láianse.
En entrevista co director de seguridade do cárcere, o avogado de Xosé Manuel Sánchez e Santiago Vigo recibiu a comezos desta semana a promesa de que se atendería a queixa e asegurou que descoñecía a situación até o de agora.
Un mes na cadea
Xosé Manuel Sánchez e Santiago Vigo están presos en Alcalá Meco, despois de seren detidos o pasado mes de decembro cando levaban nun vehículo un artefacto explosivo. O xuíz da Audiencia Nacional Fernando Grande-Marlaska decretou poucos días despois "prisión incondicional" para os dous mozos. A Audiencia Nacional apúxolles un delito de pertenza a organización terrorista, outro de tenza de explosivos e un terceiro de conspiración para cometer estragos. Os mozos negaron que pertenceran á organización Resistencia Galega tal e como afirmaba a acusación.
Desde o colectivo Ceivar critican a belixerancia contra os rapaces aos que se lles atribúe a pertenza a unha organización "fantástica: non existe" e ven no acoso a Xosé Manuel e Santiago un exemplo do agravamento da presión policial e xurídica en función de prexuízos ideolóxicos. No mesmo marco "hostil" sitúan o acontecido este mércores en Galiza coa detención dos presuntos integrantes do Grapo, sen probas consistentes, "un deles un parapléxico" desvinculado desde hai anos dese grupo segundo defende a familia do detido.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto